સુરત: 8 નવેમ્બરે નોટબંધીને બે વર્ષ પૂર્ણ થયા છે. ત્યારે સરકારના દેશને ડિજિટલાઇઝેશન તરફ લઇ જવાના ચક્કરમાં બેંકો રોકડ-લેસ થઇ છે. 18 હજાર કરોડથી વધુની રકમ 45 દિવસની નોટબંધીમાં શહેરની 45 બેંકોની 750 બ્રાંચમાં સુરતીઓએ જમા કરાવી હતી. જે મર્યાદિત જથ્થામાં આજે પણ શહેરની બેંકોમાં પડી રહી છે. બીજી તરફ શહેરની બેંકો પાસે નવી નોટોની મોટા જથ્થામાં ડિમાન્ડ કરવામાં આવી રહી છે ત્યારે માત્ર 5 ટકા સમાન કરન્સી શહેરની બેંકોને અલોટ કરવામાં આવી હતી. જેને પગલે લોકોને સમસ્યાનો સામનો કરવો પડયો હતો.